# data[].attributes.body
Í Kóraskóla er lögð áhersla á teymisvinnu og teymiskennslu. Teymi kennara og annars fagfólks ber ábyrgð á undirbúningi og kennslu í hverjum árgangi. Stefnt er að því styrkja teymin enn frekar á næstu árum.

Fagaðilar úr stoðþjónustu starfa með hverju teymi.

Stuðningsfulltrúar sitja teymisfundi a.m.k. vikulega.

# data[].attributes.body
Húsakynni skólans verði endurhönnuð með það að leiðarljósi að þau henti sveigjanlegum og inngildandi kennsluháttum (opin rými, minni rými, færanlegur búnaður, hlýlegt og aðlaðandi námsumhverfi).

Byggt verður upp öflugt og nútímalegt skólasafn (upplýsingaver).

Starfsaðstaða verði til fyrirmyndar.

Nemendur og kennara nýti besta tækjabúnað sem fáanlegur er hverju sinni.

# data[].attributes.body
Áhersla er lögð á að laða að skólanum áhugasamt fagfólk sem hefur brennandi áhuga á að starfa að áherslum Kóraskóla um teymiskennslu, þemavinnu og verkefnamiðað nám og að vinna með nemendum sem þurfa á stuðningi að halda í námi.

Skólinn hefur á að skipa öflugu fagfólki í öllum helstu námsgreinum sem leggur áherslu á að vera stöðugt að þróa sig áfram í starfi.

Nýir kennarar og annað starfsfólk fær sérstakan stuðning meðan það er að kynnast skólanum og þeim áherslum sem þar eru í fyrirrúmi.

Starfshættir í skólanum eru í stöðugri endurskoðun.

# data[].attributes.body
Rækt er lögð við samráð og samstöðu leitað um mikilvægar ákvarðanir. Áhersla er lögð á að heyra raddir nemenda og foreldra og hafa þá með í ráðum.

Skólaþing og bekkjarfundir eru fastir og mikilvægir liðir í starfi skólans.

# data[].attributes.body
Kóraskóli er teymiskennsluskóli þar sem áhersla er jöfnum höndum á þekkingu og skilning nemenda í mikilvægum námsgreinum, sem og á lykilhæfni og hæfnimiðað nám þar sem nemendur fást við heildstæð, samþætt viðfangsefni (verkefnamiðað nám, þemavinna).

Kóraskóli er skóli án aðgreiningar þar sem borin er virðing fyrir rétti allra nemenda til virkrar þátttöku í námssamfélagi skólans. Í skólanum er borin virðing fyrir fjölbreytileika, mismunandi þörfum, hæfileikum og einkennum nemenda og áhersla á að útrýma öllum gerðum mismununar og aðgreiningar.

Í Kóraskóla er lögð sérstök rækt við heilsu, hreyfingu og hollustu og að nýta þau sóknarfæri sem skapast við það að deila húsnæði með öflugu íþróttafélagi.

Kóraskóli er leiðsagnarnámsskóli þar sem byggt er á þátttöku og ábyrgð nemenda á náminu.

# data[].attributes.body
Áhersla er á fjölbreytta kennsluhætti, virka þátttöku nemenda og skapandi starf.

Byggt er á styrkleikum nemenda og þeim gefinn mörg tækifæri í náminu til að rækta áhugasvið sín.

Námsmat byggir á hugmyndafræði leiðsagnarnáms og er í stöðugri þróun. Áhersla er á ígrundun nemenda um eigið nám, samræðu um markmið og uppbyggjandi endurgjöf.

Fjölbreytt valnámskeið eru í boði og framboð þeirra m.a. ákveðið í samráði við nemendur.

# data[].attributes.body
Stöðugt verður unnið að því að efla samstarf við foreldra og auka aðkomu þeirra að ákvörðunum um námsáætlanir og skólastarf. Álits foreldra er markvisst leitað og ábendingar þeirra hafðar til hliðsjónar. Að því er stefnt að foreldrar séu virkir þátttakendur í námi barna sinna.

Þess er gætt að upplýsingastreymi sé eins og best verður á kosið og að foreldrar séu sem best upplýstir um stefnu skólans og nám barnanna.

Fréttir af skólastarfinu eru reglulega birtar á heimasíðu skólans og gefin eru út regluleg fréttabréf.

# data[].attributes.body
Í skólanum er áhersla á að flétta hreyfingu inn í daglegt skólastarf, m.a. með því að nýta aðstöðuna í húsakynnum skólans.